- Абсалютнае глупства. Я не разумею гэтых размоў у сітуацыі дыктатуры. Калі кажуць: Вы павінны быць па-над сутычкай. І ў выніку сёння мы бачым, што «па-над сутычкай» журналісты, бізнэсоўцы, артысты, мастакі, пісьменнікі... Прабачце, а хто будзе змагацца?! Што вы будзеце потым распавядаць сваім дзецям? Што вы рабілі ў часы дыктатуры Лукашэнкі? Вы былі па-над сутычкай?.. У сітуацыі дыктатуры гэта не-маг-чы-ма! Мы павінны рабіць усё, каб наблізіць час перамен. І я ведаю, што раблю. Займаюся журналістыкай, нясу свабоднае слова, расказваю, што напраўду адбываецца ў Беларусі і называю рэчы сваімі імёнамі.